
ARUBA MESTER 
DI E ESFUERSO 


DI NOS TUR PA 
RECUPARA 


PRoME MINISTER 


Се Wever-Croes 


NA UN FORMA 
VIRTUAL PROME 
MINISTER A 
PARTICIPA NA 
E CARIBBEAN 
INVESTMENT 


SUMMIT: A ғ 
Ri 


Prome Minister Evelyn Wever-Croes tabata orador na e 
Caribbean Investment Summit cu a tuma luga na Barbados. 
Durante e summit aki di un manera virtual, Prome Minister a 
elabora riba e recuperacion di pais Aruba despues di Covid-19. 
Aruba ta un di e paisnan cu mas fuerte a wordo afecta pa e 
pandemia, pero tambe un di e paisnan cu mas ta recuperando. 


Prome Minister Wever - Croes a gradici organisadonan di e 
Caribbean Investment Summit cu ta un bon oportunidad pa 
paisnan similar por intercambia y sifia for di otro. E aña aki 
e encuentro a tuma luga na Barbados, despues di dos afia 
cu no e no por a wordo organisa pa motibo di e pandemia di 
covid-19. 


Premier Wever — Croes a expresa cu ciere di Aruba su frontera 
na maart 2020 te cu awe tabata e decision di mas dificil cu 
Gobierno mester a tuma. Afortunadamente e vision di Gobierno, 
trabou duro di e comunidad y Aruba su resiliencia, ta dunando 
e resultadonan desea. 


Aruba ta recuperando lihe, turismo ta recuperando bon, 
bishitantenan cu a bin Aruba ta bolbe, turistanan nobo ta 
biniendo Aruba y nan ta gastando placa den economia. Ta 
sperando di cera e aña cu un recuperacion di 97% di turismo. 
y ра loke ta GDP, ta spera cu na afia 2023, e lo yega mescos 
cu e tabata prome cu covid. 


“Оп 
oportunidad 
pa intercambia 
y sina di 
paisnan 
cu retonan 
similar' 


Segun mundo ta recuperando di e pandemia, paisnan ta 
enfrentando un otro crisis mundial cu e guera na Ukraina cu 
ya ta andando pa 6 luna. Un guera casi 6 mil miya leu di Aruba 
cu ta causando aumento den prijs y inflacion cu no a mira den 
hopi tempo. Aruba mescos cu resto di mundo ta sintiendo e 
efectonan aki, Prome Ministerr Wever - Croes a expresa. 


Aruba ta un Small Island Developing State (SIDS) di 69.5 
meter cuadra cu un populacion di 110 mil persona y mas cu 
100 diferente nacionalidad. No obstante e retonan discribi, ta 
comprometi pa no solamente recupera y para bek na unda 
tabata prome cu e crisisnan menciona, sino pa supera esaki 
tambe. 


Den cuadro di e meta aki, ta reconoce cu por haci esaki mas 
efectivamente si traha hunto. Paisnan similar cu retonan 
similar, por sifia mas for di otro y bira mas fuerte y resiliente. 
Consecuentemente por ta miho prepara pa crisisnan den 
futuro. 


E logro di mas grandi pa Aruba lo ta pa diversifica economia 
y no depende asina tanto manera ta e caso awo, riba turismo. 
E esfuersonan di Gobierno ta dirigi riba e meta aki y ta haci 
yamado na esnan interesa pa inverti. Premier Wever - Croes a 
termina felicitando e organisadonan di e Caribbean lvestiment 
Summit y a deseanan hopi exito cu e summit. 

Participa y gana sacando potretnan di Aruba 


Entrega bo potretnan na 
islaonline@gobierno.aw 
prome cu dia 


Ganadornan lo ricibi un tablet y nan potretnan lo wordo publica 
henter аһа den IslaOnline. 

Minister Arends cu Funda 
a presenta e plan di Western Wetlands na e bestuur di TPEF 


For di basta tempo a bin ta comunica cu nos isla tin reto grandi 
pa resolve, entre otro e renobacion sumamente necesario di 
nos planta RWZI na Bubali. 


Tumando na cuenta e dafio cu e awa sushi na Bubali Plas ta 
ocasionando nos flora y fauna, specialmente nos bida marino 
den e area, a bini cu e proposicion pa mehora e capacidad pa 
trata e awa, y tambe expande e wetlands pa asina tin un filter 
biologico mas amplio, asina conoci como e “Western Wetlands 
Project”. 


Alabes ta reconoce e gran potencial pa actividad economico 
den e plan aki di Western Wetlands. Den e proceso di crea un 
eco-sistema mas vibrante, tin potencial pa haci e proyecto aki 
parti di nos producto turistico, pues sigurando su factibilidad. 


Minister Arends ta pone prioridad pa crea harmonia entre 
nos naturalesa y nos unico pilar economico. Pa es motibo e 
Ministerio di Naturalesa, Fundacion Parke Nacional Aruba y 
Aruba Birdlife Conservation a cuminsa un iniciativa pa busca 
fondo pa haci e proyecto un realidad. 


Fwietosrg Corta 
recusa ^aa Pa 


-> 


onal Aruba 


Diabierna 26 di augustus a reuni cu e bestuur di e Tourism 
Product Enhancement Fund, conhuntamente cu minister di 
Turismo, Sr. Dangui Oduber, pa asina cuminsa fiha e posibilidad 
cu TPEF por contribui na e proyecto, asina dunando esaki un 
kick-start. 


Minister Arends ta spera cu pronto por mira e proyecto aki bira 
realidad. E no solamente lo brinda un solucion pa e maneho di 
desperdicio di awa di riool, pero tambe lo crea un eco-sistema 
vibrante caminda ambos naturalesa y ciudadanonan por goza 
di dje. 

Presentacion di e plan di Western Wetlands 
na e bestuur di TPEF 


~ Minister Ursell Arends 

Durante conferencia di prensa, Minister Xiomara Maduro di 
Finansa a splica cu Gobierno ta bay presenta un Cambio di 
Presupuesto 2022 na un manera mas acelera. Esaki pa por 
caba di atende cu e critica di CAFT y tambe cu e menasa di 
un instruccion den forma di un Koninklijk Besluit KB. E deficit 
presupuestario ta wordo reduci cu 79 miyon di 227 pa 148 
miyon florin. E siman aki Parlamento ta ricibi un Nota di fin di 
aña cu ta contene e cambionan proponi pa Presupuesto 2022. 


Cambio di Presupuesto ta un proceso normal 

Minister Maduro ta splica cu un cambio di presupuesto ta un 
procedura normal dentro di e ciclo presupuestario cu ta tuma 
luga mas den fin di айа. Sinembargo e afia aki debi na e critica 
di CAFT y tambe e menasa pa un KB, Gobierno ta opta pa bay 
acelera e proceso di cambio di presupuesto di afia 2022. 


Deficit lo baha di 227 pa 148 miyon florin 
Na april 2022 Parlamento a aproba Presupuesto 2022 cu un 

deficit di 227 miyon. Cu e cambionan cu Gobierno lo presenta 
na Parlamento proximamente, e deficit lo baha di 227 pa 148 
miyon. Minister Maduro ta indica cu ta trata aki di cambionan 
unda cu ta adapta entrada na, entre otro, e cifra nobo di 
crecemento economico di 8.8%. Banda di esaki gastonan di 
personal y di servicio y producto ta wordo baha ainda mas. Tur 
cambio lo hiba na baha e deficit cu 79 miyon florin. 


Parlamento ta ricibi e Nota di fin di afia (Najaarsnota) cu e 
cambionan proponi 

Minister Maduro ta informa cu e siman aki lo manda e Nota 
di fin di айа, e Najaarsnota, pa Parlamento di Aruba pa asina 
informa e organo legislativo riba e cambionan cu Gobierno ta 
propone pa Presupuesto 2022. E ley mes awor lo bay pa CAFT 
y Raad van Advies pa por haya nan conseho corespondiente pa 
despues Gobierno haci cambio of contesta preocupacionnan. 
Na momento cu e proceso aki keda cla, Gobierno lo entrega e 
concepto di Ley pa Cambio di Presupuesto 2022 na Parlamento. 

Siman pasa Minister Maduro di Cultura a гісірі 
Fundacion Fiestas Patrias en Aruba den persona di 
Presidente sr. Guillermo Salinas y Vice Presidente sra. 
Livaney Lujan Reyes, kendenan a haci entrega di e 
bunita buki 'El Libro Bicentenario de la Independencia 
del Peru' na e mandatario. E buki conmemorativo aki 
na ocasion di e 200 aniversario di independencia di 
Peru ta contene potretnan cu ta conta e sucesonan 
mas importante desde afia 1821 pa 2021 na Peru. 
Minister Xiomara Maduro ta gradici Fundacion Fiestas 
Patrias pa e bunita gesto aki. Alabes e mandatario ta 
extende palabra di pabien y gratitud na e comunidad 
di Peru estableci na Aruba pa nan aporte positivo 
semper na e desaroyo di nos Pais. 


2022 

MINISTER 


Dangui Oduber 


A BISHITA E OFICINA DI TURISMO NA SAN NICOLAS - SAN 
NICOLAS VISITOR INFORMATION CENTER 


МИ) 
NO GAINS 


Recientemente Minister di Turismo sr. Dangui Oduber a haci 
un bishita na San Nicolas Visitor Information Center (VIC) cu ya 
caba tin algun afia bek den operacion. E mandatario ta recorda 
cu na afia 2017 ora cu a drenta den Gobierno е VIC tabata cera. 
Parti di e masterplan integral di San Nicolas tabata encera pa 
haci e inversionnan necesario pa haci e VIC bek operacional. 
Desde e tempo ey a inverti den e infrastructura y tambe den e 
innovacion y tecnologia pa asina por tin un VIC hopi moderno. 


Despues di tur inversion haci e oficina di turismo na San 
Nicolas a logra habri su portanan bek na april di aña 2019. 
Minister Oduber ta contento cu awe por bisa cu e vision pa 
habri e oficina bek a resulta di ta un exito pa pariba di brug. Pa 
dia e VIC ta haya entre 50 pa 75 bishitante, pa luna esaki ta 
mas di 1500 bishitante y e cifra aki ta sigui aumenta. 


E oficina ta fungi como e curason y centro di informacion pa 
turistanan na San Nicolas unda nos bishitantenan por difruta di 


"walking tours” di e murayanan di arte y tambe por sifia mas di 
nos dushi isla riba e television nan interactivo. Minister Oduber 
ta kere firmemente cu si bo afiadi e instrumentonan corecto, 
un resultado existoso so ta di spera. Esaki ta e caso cu e VIC 
unda cu asta riba websitenan renombra turistanan ta laganan 
bon comentario di nan experiencia na San Nicolas. 


Danki na e vision di Minister Dangui Oduber pa cu e proyecto 
aki awe por wak mas movecion den San Nicolas. E mandatario 
lo sigui monitor e oficina aki di serca pa asina por sigui innova 
pa asina sigui contribui postivamente na economia di pariba di 
brug. 


Riba e potretnan por aprecia turistanan cu tawata di bishita 


na VIC y a keda contento cu e oportunidad di por a topa y 
combersa cu e Minister di Turismo di Aruba. 

Minister Dangui Oduber 


Ministerio di Turismo y Board di TPEF 
a haya un presentacion di Parke Nacional Arikok 


Diabierna ultimo Minister di Turismo a reuni na bestuurskantoor 
cu e board di Tourism Product Enhancement Fund (TPEF). 
Durante e reunion aki a tuma desicionnan pa asina por finalisa 
e presupuesto di afia 2023 pa asina encamina e proceso di bai 
departamento di conseho huridico, sigui ministerraad pa haya 
aprobacion, despues pa bai pa Raad van Advies pa despues 
gobierno manda esaki pa parlamento. Minister Oduber ta spera 
cu e proceso aki por cana lihe pa entrega e presupuesto 2023. 
Minister Oduber a indica cu toca varios di e proyectonan y 
inversionnan cu mester tuma lugar den cuadro di e mehoracion 
di producto Aruba, pa asina mantene pais Aruba competitivo. 
Segun e mandatario e tabata un hopi bon reunion caminda 
e board di TPEF tambe por a duna nan input riba cua ta e 
proyectonan cu nan ta haya ta mas importante pa inclui den e 
presupuesto di 2023. 

Despues di e reunion aki e mandatario conhuntamente cu e 
board di TPEF y Minister Arends a ricibi un presentacion di 
Fundacion Parke Nacional Arikok (FPNA). E presentacion aki 


Aruba mester 
dinos TUR! _ - 


tabata di un proyecto cu FPNA tin cu ta e proyecto di Bubali 
Wetlands. Minister Oduber ta haya e proyecto presenta uno 
hopi ambicioso den cuadro di conservacion di naturalesa 
y medio ambiente. Den esaki tambe kier crea un lugar pa 
localnan y nos turistanan por experencia e Bubali wetlands. 
Den e plan nan di FPNA tambe tin un Visitor Information Center 
(VIC) cu lo mester fungi como un centro di informacion di e 
parke nobo cu lo mester wordo construi. E idea ta pa e VIC 
fungi tambe como un museum di Aruba su naturalesa. 
Minister Oduber a splica FPNA cu e ta un proyecto ambicioso 
y cu Gobierno sigur lo purba sostene tipo di iniciativanan 
asina. Ta busca e manera y wak si tin e espacio financiero 
conhuntamente cu otro Ministerionan den Gobierno pa asina 
wak si lo por ehecuta e proyecto aki. Minister Oduber a indica 
cu e proyecto aki ta uno costoso pero alabes ta un bunita 
proyecto cu a keda presenta. 

Minister Oduber a haci palabracion cu FPNA cu lo bay haci un 
otro reunion despues cu revisa e cuadro financiero. 

| Minister P 


OL DI PRIJS | Controladornan di Departamento di Asunto Economico, Industria y 
аза ік іс ма жалық Comercio (DEACI) ta haci control tur dia гіра prijsnan di productonan 
IRODUCTO : к еее 

— (canasta basico) na tur supermercado y minimarket den tur districto 
: ) па Aruba. Asina minister di Asuntonan Economico, Comunicacion y 
Desaroyo Sostenibel, mr. Geoffrey Wever a informa. 


E control diario di prijs maximo ta necesario pa garantisa cu no tin 
abuso di prijsnan di productonan regula door di Minister di Asuntonan 
Economico, cu den boca di pueblo ta conoci como e "canasta basico". 
Durante un control di prijs di productonan por haya algun cu no ta cumpli 
cu e prijsnan stipula pa ley, aunke esaki no sa pasa hopi. Unabes 
constata un abnormalidad, e controlado lo pidi pa e supermercado of 
minimarket adapta e prijs di biaha. 


Stipulacion di prijs maximo ta regla den e ley “Prijzenverordening АВ 
1991 no. GT 17”. E prijzenverordening ta duna Minister di Asunto 
Economico e autoridad pa stipula e prijs maximo pa diferente producto 
si e prijs cu comerciantenan ta pidi pa e productonan ta afecta e interes 
comun. 


Mirando e subida di prijsnan internacional di varios producto di 


consumo y e situacion financiero dificil di e ciudadano, Minister Wever 
recientemente a amplia e canasta basico. 


E CANASTA BASICO ACTUALMENTE TA CONTENE E SIGUIENTE PRODUCTONAN: 


* rijst * groenten, diepgevroren, bereid of verduurzaamd in 
* pasta-spaghetti blikken, in bussen of andere luchtdichte verpakking 
* havermout * vruchten, diegevroren of gedroogd 
* cornflakes * pindakaas 
* bloem * geneesmiddelen (medicijnen) 
* thee * kippeéieren 
* koffie (poederkoffie) * kip, diepgevroren en/of gekoeld, geheel of in stukken 
* babyvoeding * rundvlees, diepgevroren en/of gekoeld, in stukken of in 
* melkpoeder delen 
° Spijsolie (slaolie) e maïsmeel (funchi), grutten van mais 
e melk in blik * grof gemalen maïs gemengd voer voor varkens, voor 
e melk houdbaar in tetrak of fles runderen en paarden, voor pluimvee 
* aardappelen * babyluiers 
* peulvruchten (w.o. bonen en erwten) al dan niet in * desinfecterende middelen voor 
luchtdichte verpakking persoonlijk gebruik 
e vlees, gedroogd, gezouten of gerookt, bereid of e desinfecterende middelen voor 
verduurzaamd in blikken, in bussen of andere huishoudelijk gebruik 
luchtdichte verpakking e elektrolyten en mineralen drank 
* Vis, diepgevroren, bereid of verduurzaamd in blikken, e wc-papier 


in bussen of andere luchtdichte verpakking beschermende uitrusting 

DOCENTENAN [ 
Minister Endy Croes ta reacciona riba informacion incorecto cu 
tacirculandoriba plataforma social relaciona cue 21 docentenan 
cu a gradua na IPA recientemente y cu no a haya un trabou. 
Despues di conferencia di prensa diaranson ultimo un docente 
di Papiamento a expresa 
riba plataforma social cu 'su 
buchi a yena'. Ма 2008 e la 
cuminsa e estudio di docente 
di Papiamento y na aña 2020 
IPA a habri e verkorte traject. 
E mandatario a sigui bisa cu e 
ta cita loke e docente a skirbi 
riba su pagina di Facebook 
cu a haya un bida, pero e 
informacion incorecto: 

“Ayera mi a mira nos Minister 
di Enseñansa y Deporte sr. 
Endy Croes дара cu “а logra 
aloca 3 mas y 5 ta kedando 
cla na un of otro stichting”. 
MENTIRA”. “Y honestamente 
mi а cuminsa fada y cansa | | 
paso ta cada bishita cerca | 
nos Minister di Enseñansa y 
Deporte sr. Endy Croes no tin 
un adelanto of cambio. Cada 
bishita ta mesun contesta 
diferente formula”. 


E mandatrio di enseñansa 
a expresa cu e kier corigi e 
docente hoben y a expresa; si scucha e conferencia di prensa 
di augustus 24 na minuut 29:30, pueblo mes por verifica bek 
loke a wordo bisa ta corecto. A produci un total di 21 docente 
di Papiamento, ta berdad. Lamentablemente no ta tur a haya 
trabou, ta berdad. Tin diferente grupo cu a bishita mi Ministerio, 
ta berdad. Grupo di 4, grupo di 5, algun a wordo acompaña pa 
SIMAR y algun a bin nan so, ta berdad. 


E dignatario a sigui bisa cu a compronde cu 16 no tabatin un 
trabou te cu siman pasa, tambe ta corecto. For di 21 docente 
te cu siman pasa 16 no tabatin trabou. Minister Endy Croes a 
sigui bisa cu a duna instruccion na Directie Onderwijs y DPS 


А 
N ` А 

pa trata na crea proyectonan di 1 aña pa e 16 docentenan di 
Papiamento, tambe ta berdad. Te cu nan a cuminsa reuni tur 
diabierna. Minister di Enseñansa a sigui bisa cu e la compronde 
cu 3 mas a wordo aloca na un otro stichting. Y e mandatario 
ta confirma cu ta berdad, 3 
docente a wordo contrata 
pa stichting SEPB. 
Despues Minister Endy 
Croes a expresa cu e 
cantidad di 16 docente di 
Papiamento cu no tabatin 
trabou a baha pa 13, tambe 
ta berdad. 


Tabatin un grupo di 5 
docente cu a reuni cu nan 
na dos diferente ocasion 
di cual e hoben aki tambe 
tabata den e grupo cu ta 
den tapara y kisas lo ta 
kedando cla. E mandatario 
| a enfatisa cu e la informa 
| cu e siman aki lo haya un 
update. 


E grupo a  wordo 
асотрайа pa SIMAR. Y 
durante e reunion SIMAR 
tabata 'chat cu SKOA y 
na e momento eynan sinta 
den su oficina, SIMAR a 
informa cu SKOA lo por 
tuma tur 5. Ora nan sali di reunion nan a bay email nan CV y 
mi no tin mas informacion. 


Pues e mandatario a enfatisa di no a bisa nada otro di loke a 
wordo bisa den conferencia di prensa. Tambe Minister Endy 
Croes a bisa si 7, 8 of 9 te na e momento ey cu no tin trabou 
lo percura pa di un of otro manera sostenenan pa nan yega na 
un trabou esey ta loke a wordo bisa den conferencia di prensa. 
Finalisando Minister Endy Croes kier tene e perspectiva 
positiveo pa ful e grupo manera a wordo bisa for di prome dia, 
lo keda busca proyecto tambe pa aloca nan tur e docentenan 
di Papiamento. 

PREMIO EXCELENCIA DEN 
DEPORTE A RECONOCE 

SR. HENK ARNOLD COMO 

BALUARTE DEPORTIVO 2021. 


Un otro persona cu a ricibi e reconocemente di Baluarte 
Deportivo pa Premio Excelencia den Deporte ta sr. Henk 
Arnold. Henk sigur no ta un persona desconoci den e mundo 
di softball, baseball y futbol. Sr. Arnold tambe ta un excelente 
‘bodyman’ den reparacion di auto. 


Baseball y softball 1972 
-2022 

Cu su 16 afia sr. Arnold 
a cuminsa hunga softball 
y na edad di 17 aña 
a cuminsa practica e 
deporte di baseball. E 
prome ekipo di softball cu 
sr. Arnold a forma parti di 
dje tabata Planterust y di 
baseball tabata ekipo di 
Santa Cruz. Na edad di 19 
aña Henk mester a scoge 
entre softball, baseball y 
futbol door cu e no por a 
cumpli cu tur tres deporte. 
Door cu sr. Arnold tabata 
hunga softball y baseball 
AA e la opta e tempo ey 


pa laga futbol un banda y concentra mas riba baseball y mi 

softball. Entre 1976-1984 sr. Arnold a biaha bay competi na 

casi ful Sur America, Centro America y tambe Merca. Tambe a 

competi na varios campeonato na Europa incluyendo Hulanda, 

МЕННІҢ Checa, Belgica, Inglatera y Alemania. Cu Baseball 
sr. Arnold a competi tambe na 
Panamericano di baseball na Cuba, 
Merca y Venezuela. 


Futbol 1979- 2022 

Den e deporte di futbol sr. Arnold 
a biaha cu Seleccion Nacional di 
Aruba y representa nos bandera na 
diferente campeonato internacional 
entre otro na Surinam, Costa Rica y 
Hulanda. 


Premio Excelencia den Deporte y 
Minister Endy Croes ta felicita sr. 
Henk Arnold cu e reconocemento 
Baluarte Deportivo 2021 danki pe 
dedicacion amor y aporte den e 
deporte di baseball, softball y futbol 
di Aruba. Danki pa pone nos bandera 
briya den exterior. 


2022 

ENFOCANDO 


BIENESTAR 
DI CADA FAMIA 


SALBANDO PRESENTE 
Y FUTURO DI NOS 
HUMANIDAD 
CU ЕМЕКСІА LIMPI, 
RENOBABEL Y 
PAGABEL 


Durante un rueda di prensa dialuna mainta, Gobierno 
di Aruba den persona di Minister Glenbert Croes y 
Directornan di Utilities, WEB y ELMAR a anuncia di 
a inicia cu e proceso di un parke nobo di Molina di 
biento. Turesaki den cuadro di e maneho ditransforma 
Aruba su dependencia riba crudo HFO pa un energia 
duradero, sostenibel, limpi y principalmente pagabel 
pa nos pueblo consumidor. 


Durante su presentacion den Rueda di Prensa e 
mandatario a expresa cu “Mundo na e momentonan 
aki ta para dilanti desicionnan crucial cu mester 
wordo tuma, pa salba economia di paisnan y pa salba 
nos Planeta. 

Dicon mi ta bisa esaki; despues di e crisis di 
Pandemia, problemanan Geopolitico y guera а 
conduci naun Crisis di Energia cu na mesun momento 
a crea un Crisis Economico cu un inflacion yama 
*Energy Inflation" cu ta causando impacto negativo 
economico rond mundo. E inflacion aki a subi prijs di 
tur cos den tur pais y esaki awor a combina cu e Crisis 
Climatico cu ya tabata formando su mes for di ultimo 
añanan. Boso mes por mira den media e efectonan 
devastador di cambio climatico den un cantidad di 
pais; ola di calor, secura y awor transporte via riunan 
na Europa y Asia ta paralisa pa motibo cu riunan ta 


secando y nivel di lama ta subiendo. 


Aruba manera cu boso tur sa, a wordo devasta pa 
e Pandemia Mundial di Covid. Segun expertonan, 
Aruba mas cu tur otro pais na mundo a keda afecta 
economicamente mas severo, debi cu ta solamente 
un pilar economico nos tin, cual ta Turismo. 

Hustamente awor, na momento cu nos ta recuperando 
den gran forma nos Turismo, y e Economia a cuminsa 
brinda nos pueblo empleo atrobe, pa cada famia 
recupera nan bienestar, ata guera y crisis mas crisis. 


Sinembargo nos Gobierno a sigui monitoria tur 
situacion di crisis di cerca, nos companianan di 
Utilidad manera ta conoci, a absorba mas cu nan 
por di e impacto di aumento di costo di energia. 
Sinembargo pa nan por sigui opera pa Aruba como 
pais por sigui funciona y desaroya, e prijsnan mester 
a wordo ahusta. Cu menos efecto inflatorio y mas 
social cu ta posibel. 

Afortunadamente 

Gobierno di Aruba bou liderazgo di nos Minister 
President Evelyn Wever Croes, ya tabatin su PLAN 
NACIONAL DI ENERGIA cla, y cual ta inclui reduci 
dependencia di HFO y expande nos capacidad pa 
produci mas 


Dialuna 29 Augustus 2022 


Departamento di Salud Publico: 


UPDATE 29 DI AUGUSTUS 2022 


29 Augustus 2022: Siman epidemiologico di 21 pa 27 di 
augustus 2022 ta indica cu 124 persona a recupera y un total 
di 96 caso nobo di COVID-19 a keda registra. 

Ningun persona a fayece y cantidad di casonan activo di 
COVID-19 pa awe ta 86. 


27/8/2022 


Activo 
Recupera 
Caso Positivo Nobo 
Morto 


Vacuna 


Hospitalisa 
AUA 


ICU 


Laba man bon 
frecuentemente 


DVG 


Datos ta ilustra casonan nobo di COVID-19 cu un averahe 
semanal di 14 caso positivo pa dia y un averahe di ‘Positivity 
rate’ semanal di 42%. Un total di 3 persona a keda interna den 
hospital durante e siman cu a pasa di cual tur tawata riba piso 
general. 


VACUNA 


PA NOS POR 
7 04 
Í 


UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 
UN ISLA CU VISION PA PROGRESA. 

E VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 
E PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 
DEN E HORIZONTE DI OPORTUNIIDADNAN, 
PA CONTINUA CU UN ARUBA 

MAS SOSTENIBEL, FUERTE Y RELIENTE. 


20 ANA DI 


INVERSION Y 
22 OPORTUNIDAD 


